CELEX: 62014CN0185
Language: hr
Date: 2014-04-14 00:00:00
Title: Predmet C-185/14: Zahtjev za prethodnu odluku koji je 14. travnja 2014. uputio Varhoven administrativen sad (Bugarska) – EasyPay AD, Finance Engineering AD protiv Ministerski savet na Republika Balgaria, Natsionalen osiguritelen institut

24.6.2014   
            
            
               HR
            
            
               Službeni list Europske unije
            
            
               C 194/17
            
         Zahtjev za prethodnu odluku koji je 14. travnja 2014. uputio Varhoven administrativen sad (Bugarska) – EasyPay AD, Finance Engineering AD protiv Ministerski savet na Republika Balgaria, Natsionalen osiguritelen institut
   (Predmet C-185/14)
   2014/C 194/21
   Jezik postupka: bugarski
   
      Sud koji je uputio zahtjev
   
   Varhoven administrativen sad
   
      Stranke glavnog postupka
   
   
      Podnositelj kasacijske žalbe: EasyPay AD, Finance Engineering AD
   
      Protivnici kasacijske žalbe: Ministerski savet na Republika Balgaria, Natsionalen osiguritelen institut
   
      Prethodna pitanja
   
   
               1.
            
            
               Treba li za poštansku uslugu poput usluge poštanskog doznačivanja, kojom se doznačuju novčani iznosi od strane pošiljatelja, koji je u ovom slučaju država, na primatelja – osobe koje imaju pravo na socijalna primanja – smatrati da nije obuhvaćena područjem primjene Direktive 97/67 (1), kako je izmijenjena Direktivom 2002/39 (2) i 2008/6 (3), pa da stoga podliježe odredbama članaka 106. i 107. UFEU-a?
            
         
               2.
            
            
               U slučaju potvrdnog odgovora na prvo pitanje, treba li članke 106. i 107. UFEU-a tumačiti tako da oni ne dopuštaju ograničenje slobodnog tržišnog natjecanja pri pružanju poštanske usluge poput opisane usluge, ako se to temelji na važnim razlozima u vezi s jamstvom ustavnog prava građana i socijalnom politikom države i ako se istodobno usluga prema svojoj naravi može kvalificirati kao usluga od općeg gospodarskog interesa, uz pretpostavku da naknada koju dobiva pružatelj usluge predstavlja naknadu koja ne prelazi iznos utvrđen u članku 2. stavku 1. točki (a) Odluke Europske komisije K(2011) 9380 od 20. prosinca 2011.?
            
         
      (1)  Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga (SL 1998., L 15, str. 14.) (SL, posebno izdanje na hrvatskom jeziku, poglavlje 6., svezak 9., str. 53.).
   
      (2)  Direktiva 2002/39/EZ Europskog parlamenta i Vijeća od 10. lipnja 2002. o izmjeni Direktive 97/67/EZ u vezi s daljnjim otvaranjem tržišta poštanskih usluga u Zajednici (SL L 176, str. 21.) (SL, posebno izdanje na hrvatskom jeziku, poglavlje 6., svezak 1., str. 32.).
   
      (3)  Direktiva 2008/6/EZ Europskog parlamenta i Vijeća od 20. veljače 2008. o izmjeni Direktive 97/67/EZ u pogledu potpunog postizanja unutarnjeg tržišta poštanskih usluga u Zajednici (SL L 52, str. 3.) (SL, posebno izdanje na hrvatskom jeziku, poglavlje 6., svezak 9., str. 214.).